Sairastuneiden ja kuolleiden määrän kehitys (vahvistetut, todennäköiset ja epäillyt tapaukset; päivittyvä kuva). 22. joulukuuta 2019 mennessä tähän ebolaepidemiaan oli kuolluut jo yli 2200 ihmistä.
**Ebolaepidemia Kongon demokraattisen tasavallassa 2018–** on Kongon demokraattisen tasavallan koillisosista elokuussa 2018 käynnistynyt ebolaepidemia. Se on levinnyt ainakin Pohjois-Kivun ja Iturin maakuntaan. Epidemiaa pidetään historian toiseksi pahimpana. Tautiin on sairastunut huhtikuun 13. päivään 2019 mennessä 1 251 ihmistä, ja kuolleita oli 803 (vahvistetut ja todennäköiset tapaukset). Yhteensä 371 ihmisen raportoitiin parantuneen sairaudesta kuluvan epidemian aikana.  22. joulukuuta 2019 mennessä tähän vakavaan ebolaepidemiaan kuolleiden määrä oli noussut jo yli 2200:n (oheinen kuva). 

Kongon demokraattisen tasavallan ebolaepidemian 2018 alue: Pohjois-Kivun ja Iturin maakunnat kartalla.
Samanaikaisesti alueella on meneillään Kivun konflikti, joka osaltaan vaikeuttaa ihmisten elämää ja avustustoimia. Terveydenhoitoa alueelle tuoneen Lääkärit ilman rajoja -avustusjärjestön kahdelle ebolaklinikalle (muun muassa Butemboon) tehtiin aseellinen hyökkäys helmikuun lopulla 2019. Tästä syystä lääkärijärjestö lopetti toimintansa Pohjois-Kivun alueella. Toisaalta sairastuneet eivät enää hakeudu hoitoon epäluulon ja viranomaisten käynnistämien pakkokeinojen käyttöönoton jälkeen.

Ebolarokotusten antaminen aloitettiin elokuussa 2018. Huhtikuun 2019 alkupuoleen mennessä lääkeyhtiö Merckin valmistama rokote (rVSV-ZEBOV) oli annettu jo yli 99 000 ihmiselle.

Katso myös
----------

* Kongon kansallinen biolääketieteen tutkimuslaitos

Lähteet
-------

1. ↑  Ebola virus disease – Democratic Republic of the Congo  7.2.2019. Maailman terveysjärjestö, who.int. Viitattu 11.4.2019. (englanniksi)
2. ↑  Ebola situation reports: Democratic Republic of the Congo  8.4.2019. Maailman terveysjärjestö, who.int. Viitattu 11.4.2019. (englanniksi)
3. 1 2  Situation épidémiologique dans les provonces du Nord-Kivu et de L'Ituri. Dimanche 14 avril 2019  13.4.2019. Ministère de la Santé de la République Démocratique du Congo, sante.gouv.cd via Mailchimp, mailchi.mp. Viitattu 15.4.2019. (ranskaksi)
4. ↑  Kongon demokraattinen tasavalta: matkustustiedote  12.2.2019. Ulkoministeriö, um.fi. Viitattu 11.4.2019.
5. ↑  Lääkärijärjestö keskeyttää toimintansa Kongossa hyökkäysten takia – klinikat olivat elintärkeitä ebola-alueella  1.3.2019. Yleisradio, yle.fi. Viitattu 11.4.2019. (englanniksi)
6. ↑  Aino Frilander, "Taistelu ebolaa vastaan ollaan häviämmässä." Helsingin Sanomat 9.3.2019 s. B 7
7. ↑  Kongossa todettiin ennätysmäiset 15 uutta ebolatapausta samana päivänä  29.3.2019. Yleisradio, yle.fi. Viitattu 11.4.2019. (englanniksi)
8. ↑  Ebolaan kuollut yli 700 Kongossa, epidemia kasvanut jo historian toiseksi pahimmaksi *Helsingin Sanomat*.  6.4.2019. Viitattu 11.4.2019.

Aiheesta muualla
----------------

* Kuvia tai muita tiedostoja aiheesta **Ebolaepidemia Kongon demokraattisessa tasavallassa 2018–** Wikimedia Commonsissa

* Ebola outbreak in the Democratic Republic of the Congo - ongoing (Euroopan tautienehkäisy- ja -valvontakeskuksen eli ECDC:n sivusto aiheesta) (englanniksi) (ecdc.europa.eu)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: de:Ebolafieber-Epidemie seit 2018 

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:2018 Kivu Ebola outbreak